[{"text_idx": "#000001", "text": "EarringsNecklacesRingsLydia Niziblian on EtsyGift Certificates"}, {"text_idx": "#000002", "text": "Mae Llaeth yn air oer, addfwyn, sidanaidd. Mae\u2019n air cysglyd a chyfforddus. Roeddwn eisiau gwneud darn llyfn, sidanaidd, crwm i adleisio hynny. Roeddwn angen elfen ychwanegol i bwysleisio\u2019r natur cysurus felly penderfynais roi perarogl arno. Mae perarogl yn hanfodol bwysig i mi ac yn effeithio\u2019n sylweddol ar fy hwyliau a\u2019n nghysurdeb."}, {"text_idx": "#000003", "text": "Ffurfiais gromen fawr o arian cain a thorri cromlin o\u2019r brig. Cafodd hwn ei sodro ar sylfaen fflat a rhoddais resi o dyllau ynddo (mae hwn yn fy atgoffa o\u2019r ffordd y byddai\u2019n gweld grid o ddotiau pan fyddai yn cau fy llygaid i gysgu). Ar o\u0302l ei lenwi a\u2019i orffen roedd gen i lestr bas, hemisfferaidd a gafodd orffeniad sidanaidd."}, {"text_idx": "#000004", "text": "Gwniais sidan sari wedi\u2019i liwio\u2019n naturiol oedd wedi\u2019i adfer, a, gyda chyngor gan fy ffrind, y peraroglydd anhygoel Sarah McCartney, llenwais ef gyda gwla\u0302n amrwd defaid Cymreig wedi ei olchi. Gellir ei drwytho gyda phersawr ac fe arhosith yr arogl ynddo. Y persawr a ddewisais oedd persawr fanila gan gwmni \u20181460 Tuesdays\u2019 Sarah. Trwy wisgo\u2019r tlws Llaeth ar y croen, bydd yn cynhesu, gan ryddhau\u2019r arogl. Mae arogl fanila yn gallu achosi rhyddhau endorffinau, felly mae\u2019n arogl perffaith i\u2019r darn. Mae holl ymdeimlad y darn i mi yn un o gwtch tyner a chysurlon."}]